Na temelju članka 17., stavka 1., podstavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21. i 114/22), članka 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), a sukladno Odluci o donošenju Procjene rizika od velikih nesreća za Općinu Gornja Rijeka („Službeni glasnik Koprivničko – križevačke županije“ broj 39/22), članka 29. Statuta Općine Gornja Rijeka ("Službeni glasnik Koprivničko-križevačke županije" broj 1/18, 5/20. i 3/21) te po dobivenoj suglasnosti Ministarstva unutarnjih poslova, Ravnateljstva civilne zaštite, Službe civilne zaštite Koprivnica KLASA: 240-05/5-04/6, URBROJ: 511-01-393-25-8 od 1. travnja 2025. godine, Općinsko vijeće Općine Gornja Rijeka na 26. sjednici održanoj 3. travnja 2025. donijelo je

**ODLUKU**

**o određivanju pravnih osoba od interesa za sustav civilne zaštite**

**Općine Gornja Rijeka**

**Članak 1.**

Odlukom o određivanju pravnih osoba od interesa za sustav civilne zaštite Općine Gornja Rijeka (u daljnjem tekstu: Odluka) određuju se pravne osobe od interesa za sustav civilne zaštite na području Općine Gornja Rijeka (u daljnjem tekstu: Općina) s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća.

**Članak 2.**

Pravne osobe od interesa za sustav civilne zaštite u spašavanju stanovništva, materijalnih i kulturnih dobara Općine su:

1. Komunalno poduzeće Gornja Rijeka d.o.o., Gornja Rijeka,
2. Joker d.o.o., Kostanjevec Riječki,
3. Transkos d.o.o.,
4. Ziherica d.o.o.
5. Markop gradnja d.o.o.,
6. Osnovna škola Sidonije Rubido Erdödy.

**Članak 3.**

Vatrogasna zajednica Općine Gornja Rijeka udruženje je građana od posebnog interesa za sustav civilne zaštite na području Općine Gornja Rijeka.

**Članak 4.**

Konkretne zadaće pravnih osoba u sustavu civilne zaštite i njihovi kapacitete ili samo dio kapaciteta od značaja za reagiranje u velikim nesrećama i katastrofama navedeni su u Prilogu 1. ove Odluke.

**Članak 5.**

Pravne osobe od posebnog interesa za sustav civilne zaštite Općine dužne su se odazvati zahtjevu načelnika stožera civilne zaštite i načelnika stožera civilne zaštite Republike Hrvatske te sudjelovati ljudskim i materijalnim resursima u provedbi mjera i aktivnosti u sustavu civilne zaštite.

**Članak 6.**

Pravne osobe iz članka 2. ove Odluke i udruženje građana iz članka 3. ove Odluke dio su operativnih snaga sustava civilne zaštite Općine i dužne su izraditi Operativni plan temeljem članka 36. stavak 1. Zakona o sustavu civilne zaštite („Narodne Novine“, broj 82/15, 118/18, 31/20, 20/21, 114/22). Jedan primjerak Operativnog plana pravna osoba iz članka 2. ove Odluke udruženje građana iz članka 3. ove Odluke dostavit će Općini.

**Članak 7.**

Općina će podmiriti pravnim osobama iz članka 2. ove Odluke stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati sporazumom.

**Članak 8.**

Stupanjem na snagu ove Odluke prestaje važiti Odluka o određivanju operativnih snaga i pravnih osoba od interesa za sustav civilne zaštite Općine Gornja Rijeka („Službeni glasnik Koprivničko – križevačke županije“ broj 20/19).

**Članak 9.**

Ova Odluka stupa na snagu osmog dana od dana objave u „Službenom glasniku Koprivničko - križevačke županije“.

OPĆINSKO VIJEĆE OPĆINE GORNJA RIJEKA

KLASA: 240-03/25-01/01

URBROJ: 2137-25-25-4

Gornja Rijeka, 3. travnja 2025.

**PREDSJEDNIK:**

Stjepan Borjan

PRILOG 1.

Tablica 1. Kapaciteti pravnih osoba

|  |  |  |
| --- | --- | --- |
| PRAVNA OSOBA | POPUNJENOST  LJUDSTVOM | MATERIJALNO-TEHNIČKA SREDSTVA |
| Joker d.o.o.  Kostanjevec Riječki 2  48268 Gornja Rijeka | / | - smještajni kapacitet za zbrinjavanje unesrećenog stanovništva za vrijeme velikih nesreća ili katastrofa  - kapacitet prihvata: 200  - mogućnost pripreme toplih obroka |
| Osnovna škola Sidonije Rubiodo Erdody  Ulica Jablanova 3  48268 Gornja Rijeka | / | - smještajni kapacitet za zbrinjavanje unesrećenog stanovništva za vrijeme velikih nesreća ili katastrofa  - kapacitet prihvata: 300  - mogućnost pripreme toplih obroka |

Tablica 2. Zadaće pravnih osoba u sustavu civilne zaštite

|  |  |  |
| --- | --- | --- |
| PRAVNA OSOBA | UGROZA | MJERE  CIVILNE ZAŠTITE |
| Joker d.o.o.  Kostanjevec Riječki 2  48268 Gornja Rijeka | Epidemije i pandemije | - zbrinjavanje i sklanjanje ugroženog stanovništva te priprema hrane |
| EVP-ekstremne temperature |
| EVP-tuča |
| EVP – mraz |
| EVP – vjetar |
| Suša |
| Degradacija tla-klizišta |
| Potres |
| Osnovna škola Sidonije Rubiodo Erdody  Ulica Jablanova 3  48268 Gornja Rijeka | Epidemije i pandemije | - zbrinjavanje i sklanjanje ugroženog stanovništva te priprema hrane |
| EVP-ekstremne temperature |
| EVP-tuča |
| EVP – mraz |
| EVP – vjetar |
| Suša |
| Degradacija tla-klizišta |
| Potres |
| Komunalno poduzeće Gornja Rijeka d.o.o.  Trg Sidonije Rubido Erdödy 3  48268 Gornja Rijeka | Epidemije i pandemije | - asanacija terena  - animalna asanacija |
| EVP-ekstremne temperature |
| EVP-tuča |
| EVP – mraz |
| EVP – vjetar |
| Suša |
| Degradacija tla-klizišta |
| Potres |
| Transkos d.o.o.  Štrigovec 14  48268 Gornja Rijeka | EVP - ekstremne temperature | - asanacija terena  - animalna asanacija |
| EVP - tuča |
| EVP – mraz |
| EVP – vjetar |
| Suša |
| Degradacija tla-klizišta |
| Poplave |
| Potres |
| Ziherica d.o.o.  Pofuki 20  48268 Gornja Rijeka | EVP-ekstremne temperature | - asanacija terena  - animalna asanacija |
| EVP-tuča |
| EVP – mraz |
| EVP – vjetar |
| Suša |
| Degradacija tla-klizišta |
| Potres |
| Markop gradnja d.o.o.  Donja Rijeka 20  48268 Gornja Rijeka | EVP-ekstremne temperature | - asanacija terena  - animalna asanacija |
| EVP-tuča |
| EVP – mraz |
| EVP – vjetar |
| Suša |
| Degradacija tla-klizišta |
| potres |